《望湘人 惜春》
明代·张振

倚朱阑眺望，唤月池边，又成新绿如许。红杏飘香，绯桃逐水，次第伴春归去。

绣阁沉吟，书帏冷淡，几番愁聚。听树头、百啭莺啼，似欲把春留住。

多少伤情旧事，任年光如驶，寻思无据。正深掩重门，闲却吹箫院宇。

梦回酒醒，雨丝风絮。总是断人肠处。更两地、兰灺香销，同听沈如街鼓。

作者简介：字孟起，嘉兴人。